‘তাহলে ওরা কেন এসেছে, তামাশা দেখার জন্য? তোমার কথার মাথামুন্ডু কিছুই আমি বুঝতে পারছি না, লড়াই করতে না চাইলে ওরা হোদায়বিয়ায় এসে তাঁবু গেড়েছে কেন?’ বলল আবু সুফিয়ান, ‘ওরা তোমাকে ধোঁকা দিয়েছে, যাতে আমরা লড়াইয়ের প্রস্তুতি না নেই। আর সেই সুযোগে ওরা এসে আমাদের পরাজিত করতে পারে। কিন্তু খোদার কসম, আমি মুহাম্মদের এ চাল সফল হতে দেবো না। আজ রাতেই আমাদের বাহিনী তাদের এ দুঃসাহসের ফল কি হতে পারে তা বুঝিয়ে দেবে।’